Dubaydagi paradda turli avtomobil rusumlari soni bo‘yicha rekord o‘rnatiladi

Birlashgan Arab Amirliklarining Dubay shahrida 28-noyabr kuni bo‘lib o‘tadigan Dubay avtomobil festivali doirasidagi parad tashkilotchilari bir kolonnadagi eng ko‘p avtomobil rusumlari soni bo‘yicha rekord o‘rnatmoqchi, deb xabar berdi “RIA Novosti”.

Mahalliy OAV bergan xabarlarga ko‘ra, paraddagi kolonna 500 avtomobildan, jumladan noyob mashinalar va Dubay politsiyasining superkarlaridan iborat bo‘lishi ko‘zda tutilgan.
Avvalroq, ikki hafta davom etadigan ushbu festival vaqtidagi dam olish kunlarida Dubay aholisi superkar taksilar xizmatidan bepul foydalanish imkoniga ega bo‘lishi xabar berilgan edi.